สวัสดีค่ะ วิวจากแชนเนล Point of View ค่ะ
วันนี้ออกมาอยู่นอกสถานที่อีกแล้วนะคะ
เห็นด้านหลังอย่างนี้แปลว่า
วิวอยู่ที่ประเทศญี่ปุ่นอีกแล้วค่ะ
ซึ่งจะบอกว่าวันนี้พิเศษมากเพราะว่า
หลายคนคิดว่าน่าจะเป็นวัดชื่อดัง
อะไรที่คนคุ้นเคยกันใช่ไหม
ไม่ใช่เลยนะคะ
วัดที่วิวอยู่ตอนนี้เป็นวัดที่แบบ
อยู่กลางภูเขามายากมาก
ต้องนั่งรถบัสนั่งอะไรมา
เอาเป็นว่าคิดว่าถ้ามาเองน่าจะหลงนะคะ
พอดีครั้งนี้มีคนญี่ปุ่นพามาด้วย
วัดที่วิวอยู่ตอนนี้คือวัด
คัตสึโอจินะคะ
ซึ่งดังมากในเรื่องของ
ตุ๊กตาตัวสีแดงๆ
ที่ถ้าแบบใครนึกถึงญี่ปุ่นก็จะรู้จัก
ตุ๊กตาดารุมะนั่นเองค่ะ
ดังนั้นนะคะวันนี้วิวก็เลยอยากมาเล่าเรื่อง
ตุ๊กตาดารุมะให้ทุกคนฟังค่ะ
เดี๋ยวเราเข้าไปเที่ยววัดด้านใน
แล้วก็ไปฟังเรื่องตุ๊กตาดารุมะพร้อมๆกันนะคะ
แต่ก่อนอื่นอย่าลืมกดติดตามวิวให้ครบ
ทุกช่องทางนะคะ
ติดตามแล้วก็
พร้อมที่จะไปฟังเรื่องราวที่ทั้งสนุก
แล้วก็มีสาระกันรึยังคะ
ถ้าพร้อมแล้วก็เข้าไปในวัดกันเลย
เหตุที่เราต้องมาที่วัดคัตสึโอจิแห่งนี้
เพื่อมาเล่าเรื่องตุ๊กตาดารุมะนะคะ
เพราะว่าวัดนี้เป็นวัดที่สร้างขึ้นมา
เพื่อพูดถึงเรื่องชัยชนะโดยเฉพาะเลย
คือจากประวัติวัดนะคะ
เค้าบอกว่ามีพระจักรพรรดิองค์หนึ่งเนี่ย
ชนะจากอาการเจ็บป่วยอะไรต่างๆ
เค้าก็เลยสร้างวัดนี้ขึ้นมานะคะ
ซึ่งตุ๊กตาดารุมะตุ๊กตาตัวแดงๆเนี่ยนะคะ
ถือว่าเป็นเครื่องรางของญี่ปุ่นใช่ไหม
ที่ช่วยในเรื่องแบบว่า
การโชคดีชัยชนะอะไรต่างๆ
ดังนั้นที่วัดแห่งนี้ก็เลยจะมีตุ๊กตาดารุมะ
อยู่เต็มไปหมดเลยค่ะ
นี่จะเห็นว่าทุกส่วนของวัดเลยนะคะก็จะมี
ตุ๊กตาแดงๆดารุมะตั้งอยู่
แม้ว่าตรงนี้จะเป็นตัวเล็กๆก็ตาม
มาวัดเกี่ยวกับตุ๊กตาดารุมะทั้งทีนะคะ
จะไม่เล่าถึงตุ๊กตาดารุมะเลยก็คงไม่ได้
เชื่อว่าตุ๊กตาด้านหลังเนี่ย
เป็นตุ๊กตาที่หลายๆคนน่าจะเคยเห็นกันมาแล้วนะคะ
เวลาพูดถึงอะไรญี่ปุ่นๆ
แต่ว่าเรารู้จักตุ๊กตาตัวนี้กันดีจริงๆรึเปล่า
เดี๋ยววันนี้วิวจะเล่าให้ฟังนะคะ
เห็นด้านหลังนี่ก็เป็นตุ๊กตาดารุมะนะคะ
เป็นเหมือนตุ๊กตาล้มลุกของญี่ปุ่น
ก็จะเป็นตุ๊กตาสีแดง
มีตาเบิกโพลงสองข้างใช่ไหม
แล้วก็มีหนวดเครานิดนึง
หลายๆคนน่ะพอจะรู้มาบ้างว่า
ดารุมะเนี่ยเป็นตุ๊กตาที่เป็นเครื่องรางใช่ไหมคะ
เวลาเราต้องการขอพรเรื่องอะไรที่แบบ
ประสบความสำเร็จหรือว่าขอพรเรื่องต่างๆเนี่ย
เราก็จะต้องไปซื้อตุ๊กตาดารุมะมา
แล้วก็ขอพร
โดยการวาดลูกตาให้ดารุมะใช่ไหมคะ
แต่ทีนี้รู้ไหมว่า
ตุ๊กตาดารุมะเป็นตุ๊กตาที่หมายถึงใคร
จริงๆแล้วนะคะตุ๊กตาดารุมะ
เป็นพระที่มีชื่อเสียงในประวัติศาสตร์นะคะ
แล้วถ้าใครเป็นคนที่ติดนิยายจีนกำลังภายในเนี่ย
รับรองรู้จักองค์นี้แน่ๆนะคะ
องค์นั้นก็คือ
ท่านโพธิธรรมหรือว่าท่านอาจารย์ตั๊กม้อนั่นเอง
พระอาจารย์ตั๊กม้อแห่งวันเส้าหลิน
มาทำอะไรที่
การเป็นตุ๊กตาดารุมะได้ยังไงนะคะ
ลองพูดชื่อท่านช้าๆสิ
โพธิธรรม
โพธิดารามะ
ดารุมะนั่นเองนะคะ
ซึ่งตุ๊กตาดารุมะเนี่ย
เขาเชื่อว่าเป็นพระอาจารย์ตั๊กม้อนะ
ดูจากหน้าตานะคะ
ก็จะเป็นพระที่สวมชุดสีแดง
ก็คือเป็นแบบนักบวชชั้นสูง
เขาบอกว่านักบวชชั้นสูงเนี่ย
จะผ้าคลุมเป็นสีแดง
แตกต่างจากนักบวชชั้นธรรมดานะคะ
ส่วนหนวดเคราอะไรนี่ก็ชัดเจนมาก
ว่าเป็นพระอาจารย์ตั๊กม้อนะคะ
ส่วนใครสงสัยว่าพระอาจารย์ตั๊กม้อเป็นใครนี่ก็
อาจจะไม่ค่อยได้อ่านหนังจีนเท่าไหร่นะ
ก็เป็นอาจารย์ผู้คิดค้นลัทธิเซนขึ้นนะคะ
แล้วก็อยู่ที่วันเส้าหลินของจีนนะ
ซึ่งความเชื่อเนี่ยนะคะเขาก็บอกว่า
ท่านอาจารย์ตั๊กม้อเนี่ยนั่งสมาธิอยู่ 8-9 ปี
เพื่อที่จะแบบว่าบรรลุลัทธิเซนอะไรสักอย่าง
แต่ว่าเรื่องตุ๊กตาดารุมะเนี่ย
เขาก็เอาเรื่องนี้มาอธิบายว่า
หลังจากที่นั่งสมาธิมา 8ปี 9ปี หันหน้าเข้ากำแพง
ไม่กินข้าวกินปลาเลยเนี่ย
แขนขาของท่านเนี่ยก็หลุดออกจากตัวนะคะ
ก็เลยกลายเป็นตุ๊กตาดารุมะ
ที่ไม่มีแขนไม่มีขาแบบนี้นี่แหละค่ะ
แล้วที่สำคัญนะเขาบอกว่า
บางเวอร์ชั่นเนี่ยก็จะเล่าไปอีก
อันนี้เป็นแบบนิทานนะเป็นตำนานนะ
ดังนั้นอย่าเอาว่ามันเมคเซ้นส์อะไรเท่าไหร่นะคะ
เขาบอกว่าหลังจากที่นั่งสมาธิมา 8ปี
ปรากฏว่าถึงกำหนดปีสุดท้ายแล้ว
ตั้งใจจะไม่กิน ไม่นอน ไม่ทำอะไรเลยใช่ไหม
ปรากฏปีสุดท้ายเผลอหลับ
ก็เลยตื่นมาแล้วโมโหตัวเองนะคะ
เอามีดขึ้นมาแล้วก็เฉือนเปลือกตาตัวเองเนี่ย
ทิ้งไปเลย
ก็เลยกลายเป็นตุ๊กตาที่ตาเบิกโพลง
ไม่หลับตาแบบนี้นี่แหละค่ะ
ซึ่งตุ๊กตาดารุมะเนี่ย
ความเชื่อนี้ก็ไปผสมรวมกับตุ๊กตาล้มลุกแบบญี่ปุ่น
ตั้งแต่เมื่อไหร่ก็ไม่รู้นะคะ
แล้วมาผสมรวมกันก็เลยกลายเป็นความเชื่อที่ว่า
ใครที่ต้องการความสำเร็จหรือใครต้องการอะไรเนี่ย
ก็จะมาไหว้มาบูชาตุ๊กตาดารุมะกันเพราะเชื่อว่า
ทุกครั้งที่เราแบบ ไม่สำเร็จ
ล้มลงไปเราก็ต้องลุกขึ้นมาใหม่
จนมันมีคำพูดของญี่ปุ่นเนี่ย เขาพูดเอาไว้ว่า
ล้ม 7 ครั้งลุก 8 ครั้งนะคะ
ก็ประมาณนั้นประมาณว่า
ต่อให้มันไม่สำเร็จเดี๋ยวชั้นก็ต้องลุกขึ้นมาใหม่
เป็นความเชื่อประมานนี้ค่ะ
แต่ถามว่าตามความจริงแล้วเนี่ย
ถ้าไม่เอาเป็นตำนานแบบว่า
อยู่ดีๆก็เกิดขึ้นมาจากอากาศธาตุเนี่ย
ตุ๊กตาดารุมะเกิดขึ้นมาได้ยังไงนะคะ
เขาก็เชื่อกันว่าตุ๊กตาดารุมะเกิดขึ้นที่วัดแห่งหนึ่งนะคะ
ซึ่งวัดแห่งนี้คิดค้นตุ๊กตาดารุมะขึ้นมา
เพราะว่ามีคนมาขอเครื่องรางเยอะเกินไปค่ะ
จนพระทำไม่ทันนะคะ
ดังนั้นพระวัดนี้นะคะก็เลยคิดคนแม่พิมพ์ขึ้นมา
แล้วก็บอกว่าโอเคใครอยากได้เครื่องราง
ก็ทำเปเปอร์มาเช่จากแม่พิมพ์นี้
เป็นรูปตุ๊กตาดารุมะแล้วก็ขอพรเองอะไรเอง
วาดรูประบายสีได้เลย
รู้กันใช่ไหมคะว่าเครื่องรางญี่ปุ่นเนี่ยมีวันหมดอายุ
ก็จะมีอายุอยู่ได้ประมาน 1ปี นะคะ
หลังจากที่เช่าหรือบูชาไปแล้ว 1ปี ต้องเอาไปคืนวัด
แล้วเขาก็จะเอาไปเผาทิ้ง
นี่ก็เป็นที่มาของตุ๊กตาดารุมะนะคะ
สำหรับคนที่ฟังแล้วอิน อยากขอพรกับดารุมะนะคะ
ก็สามารถมาซื้อตุ๊กตาดารุมะแบบนี้ไปได้นะ
ก็เป็นเปเปอร์มาเช่
เห็นไหมว่าจะไม่มีตาเขียนอยู่นะคะ
สิ่งที่เราต้องทำนะคะก็คือเช่าตุ๊กตาดารุมะนี้
แล้วก็เดินไปที่บริเวณ Main Hall นะคะ
ตรงที่ไหว้พระแล้วก็
เอาตุ๊กตาดารุมะเนี่ยไปขอพร
ขอพรเสร็จก็เอาปากกานะคะ
เขียนด้านหลังเลยว่าเราต้องการอยากได้อะไร
เขียนเสร็จปุ๊บก็เอาตุ๊กตาดารุมะเนี่ย
อังควันธูปใช่ไหม
พออังควันธูปเสร็จก็เขียนตา 1 ข้าง
ขอพรนะคะแค่ข้อเดียวเท่านั้น
ตุ๊กตาดารุมะ 1 ตัวขอได้แค่ 1 อย่างนะคะ
แล้วส่วนใหญ่เขาจะขอเป็นเรื่องใหญ่ๆในชีวิตกัน
แล้วก็เอาตุ๊กตาดารุมะนี้กลับบ้านไปนะคะ
เอาไปนั่งพิจารณาไปเรื่อยๆ
ก็คือทุกครั้งที่เราพยายามจะทำให้
สิ่งนั้นสำเร็จ
เราก็หันไปมองดารุมะแล้วก็
ให้นึกถึงความตั้งใจของเราวันที่เราขอ
กับตุ๊กตาดารุมะนะคะ
เสร็จปุ๊บ เมื่อไหร่ก็ตามที่
ความหวังนั้นสำเร็จ
ก็เขียนตาอีกข้างหนึ่งของดารุมะ
ให้ดารุมะมีตาครบทั้งสองข้าง
แล้วก็เอามาคืนที่วัดค่ะ
ซึ่งวัดแต่ละวัดเนี่ย
โดยเฉพาะวัดที่แบบ
เชี่ยวชาญด้านดารุมะ
ก็จะมีวันที่เขาเผาตุ๊กตาดารุมะ
ที่เอามาคืนเนี่ย พร้อมกันทั้งปีเลยนะคะ
ก็จะเป็นอีกภาพหนึ่งที่น่าดูนะ
ตรงนี้คือความเก๋นะคะ
คือเขามีวัดที่แบบ
ชื่อดังประมาน 88 วัดใช่ไหม
เขาก็เลยรวมทรายของแต่ละวัดนะคะ
มาฝังไว้ใต้พระพุทธรูปตรงนี้
ก็คือ
ให้เราเนี่ยมาถึงแล้วก็
เอาเท้าเหยียบ
แปลว่าเราไปเหยียบวัดนี้แล้ว
ก็ให้เหยียบให้ครบทั้ง 88 วัด
ก็คือเหมือนไหว้ทั้ง 88 วัด
ในรอบเดียวนั่นเองนะคะ
อย่างที่บอกนะคะ
วัดนี้เน้นเรื่องดารุมะใช่ไหมคะ
ท่าโพธิธรรมก็คือเป็นวัดแบบ
ในนิกายเซนอะไรประมานนี้
ดังนั้นที่ดูไม่ใช่วงต้นไม้นะคะ
คือให้เราเข้าไปแล้วก็เดินวนรอบ
เหมือนเวียนเทียนนะแต่ว่า
เดินทั้งหมด 7 รอบ
เดินเข้าแล้วก็เดินออก 7 รอบ
เสร็จแล้วก็ไปนั่งสมาธิ
คือเป็นเหมือนกับว่าให้เราทำอะไร ซ้ำๆๆๆ
เพื่อที่เราจะได้มีสมาธินะคะ
ก็เป็นให้บรรลุวิถีแห่งเซน
ทำนองนี้แหละ
ถ้าใครอยากมาเที่ยววัดนี้
จริงๆแล้วตอนช่วงซากุระหรือช่วงใบไม่เปลี่ยนสี
ที่นี่เนี่ยนะคะ
ก็จะสามารถชมใบไม้เปลี่ยนสีแล้วก็ซากุระได้ด้วย
ที่สำคัญมันมีตรงนี้อยู่
ถ้าเดินออกมาตรงนี้
นี่ๆๆๆๆ
ก็จะเป็นจุดวิวนะคะ
วิวข้างหลังสวยไหม
ไม่รู้
แต่วิวข้างหน้า
สวยมากนะจ๊ะ
ไม่ใช่
นี่ Point Of View ไม่ใช่ จุดชมวิว
วัดคัตสึโอจิแห่งนี้ก็เป็นวัด
ที่ค่อนข้างมีชื่อเสียงด้านชัยชนะอะไรต่างๆ
ดังนั้นใครที่ต้องการชัยชนะ
ใครที่อยากประสบความสำเร็จ
ทางด้านการเรียน การกีฬา นักการเมือง
ที่จะลงเลือกตั้งอะไรต่างๆ
แม้แต่ยากูซ่าก็ตาม
ก็จะมาไหว้ที่วัดนี้
เพื่อแบบว่าให้ได้รับชัยชนะนะคะ
เพราะว่าเขาว่าตุ๊กตาดารุมะของที่นี่
มีชื่อเสียงอะไรประมาณนี้
แถมนะคะ ไม่เกี่ยวกับดารุมะ
แต่ว่าเข้ามาในวัดนี้แล้วนึกได้
ว่าตามอารยธรรมญี่ปุ่นอะไรต่างๆเนี่ยนะ
เวลาเขาพูดถึงความสวยงามของญี่ปุ่นเนี่ย
เราจะพูดถึง 3 เรื่องด้วยกันนะคะ
เรื่องแรกก็คือ
โมโนะโนะอาวาเระ
ซึ่งโมโนะโนะอาวาเระแปลว่าเข้าใกล้ธรรมชาติ
ความเป็นธรรมชาติอะไรต่างๆ
ดังนั้นเวลาเราเข้าไปที่สถานที่ญี่ปุ่นจ๋าๆ
ที่เป็นแบบ
เป็นวัดหรือเป็นอะไรประมาณนี้นะคะ
ก็จะเห็นว่ามันจะต้องใกล้ชิดธรรมชาติ
วัดจะต้องมีแบบ
ต้นไม้ มีอะไรประมาณนี้
อันที่ 2 นะคะก็คือ
ซาบิ ซาบิคือความนิ่งความเงียบ
เขาจะต้องแบบว่า
สงบแบบเซนๆนิดนะคะ
และสุดท้ายนะคะ
อันนี้ก็เป็นความงามของญี่ปุ่นเหมือนกัน
คือ ยูเง็นนั่นเอง
ความลึกลับนิดนึงอะไรประมาณนี้นะคะ
แถมอีกอย่างหนึ่งที่เห็นในวัดนี้นะคะ
จำคลิปที่แล้วของวิวได้ไหมที่บอกว่า
วัดกับศาลเจ้าต่างกันยังไง
ที่เราเข้ามาอยู่ตรงนี้นะคะ
เราบอกว่าคัตสึโอจิ
จิใช่ไหม อันนี้แปลว่าวัด
เราอยู่ในวัดนะคะ
เดินเข้ามาทุกอย่างเราเห็นเป็นวัด
มีพระ มีอะไร
แต่ว่ามันมีส่วนเล็กๆที่อยู่ในวัดนะ
คือมันสามารถผสมรวมกันได้นะคะ
ความเชื่อของญี่ปุ่น
เห็นด้านหลังนั่นไหม
มีสะพานเล็กๆเดินเข้าไป
เป็นเหมือนศาลเจ้าเล็กๆอยู่ตรงกลางนะคะ
แล้วก็มีเสาโทริอิอยู่ข้างหน้า
ตรงนี้เป็นโซนที่มาศาลเจ้าเล็กๆ
ที่ซ่อนอยู่กลางวัดของญี่ปุ่นค่ะ
ก็อันนี้เป็นข้อแตกต่าง
วิวเคยเล่าเรื่องศาลเจ้ากับวัดที่แตกต่างกันไว้แล้ว
ว่าต่างกันยังไง
อะไรยังไง
ถ้าเราเข้ามาเราจะดูรู้ได้ยังไง
ว่าตรงไหนคือวัดคือศาลเจ้าค่ะ
ก็ถ้าใครสนใจก็ลองมาได้นะคะ
อยู่ที่บริเวณมิโนะนะ
มิโนโอะใกล้ๆกับโอซาก้านะคะ
ก็เดินทางอาจจะลำบากนิดนึง
นั่งรถไฟมาแล้วก็ต่อบัสเข้ามาที่นี่นะคะ
ก็ลองศึกษาข้อมูลกันดูไม่น่ายากค่ะ
ทำไมคนข้างหลังยืนนิ่งขนาดนั้นคะ
มาเป็น Background ให้ Point Of View
อ๋อมาเป็น Background นะคะ
ก็เอาเป็นว่า
ฝั่งนี้ก็มีคลิปเกี่ยวกับวัดนี้เหมือนกัน
น่าจะเป็นคนละสไตล์กัน
ฝั่งนี้คือให้ข้อมูลเรื่องตุ๊กตาดารุมะ
ฝั่งนี้คือ
พาเที่ยวรอบวัด
ถ้าใครชื่นชอบคลิปนี้อยากให้วิวพาไปเที่ยวที่ไหนอีก
อย่าลืมกด Like เป็นกำลังใจให้วิว
แล้วก็กด Share เพื่อชวนเพื่อนๆมาดูด้วยกันค่ะ
อยากให้ไปที่ไหนอะไรยังไง
คอมเม้นท์มาด้านล่างนะคะ
แล้วพบกันใหม่โอกาสหน้า
บ๊ายบาย
สวัสดีค่ะ
ไหว้พระเสร็จแล้วก็ shopping เลยหรอคะ
ใช่ค่ะ
จะมีของเกี่ยวกับดารุมะขายมากมาย
ไม่ใช่แค่เครื่องรางนะ
ขนมอะไรก็มีนะคะ
สำหรับใครที่
ชอบดารุมะนะจ๊ะ
พูดเหมือนเขาจ่าย
แล้วเขาก็ไม่ได้จ่ายด้วย
แต่ว่าอินนะวัดนี้สวยจริง
แต่ว่ามายากนิดนึง
นี่อะไร
ซอสหอยนางรมดารุมะหรอ
โอเคนะคะ
คลิปนี้ก็ลาไปก่อนนะคะทุกคน
อาจจะงงๆนิดนึงตอนจบนะจ๊ะ
บ๊ายบายไปด้วยหน้าตาดารุมะแล้วกัน
บ๊ายบาย
สวัสดีค่ะ